ΓΡΑΠΤΗ ΕΡΩΤΗΣΗ E-0837/00

υποβολή: Mihail Papayannakis (GUE/NGL) προς την Επιτροπή

(21 Μαρτίου 2000)

Θέμα: Εμετάλλευση σιδηρονικελίου στη θέση Πλατάνι Αγίας Σοφίας Ευβοίας

Η εταιρεία Λάρκο Α.Ε. άρχισε τις δραστηριότητές της στην περιοχή Αγ. Σοφίας-Ευβοίας από το Μάϊο του 1997 και παράλληλα άρχισε τη μεταφορά επιφανειακών κοιτασμάτων σιδηρονικελίου από τη θέση Πλατάνι.

Δεδομένου ότι:

- το ΥΠΕΧΩΔΕ, Γενική Δ/νση Περιβάλλοντος με τηνπ' αριθ. 111249/5.8.98 ΚΥΑ ενέκρινε ΜΠΕ της Λάρκο με συνοπτικές διαδικασίες, δηλ. χωρίς δημοσιοποίηση και ενημέρωση των τοπικών φορέων, κατά παράβασιν της οδηγίας 85/337/ΕΟΚ(1),

- ο Διευθυντής Δασών Ευβοίας με τηνπ' αριθ. 3243/2.11.98 απόφασή του παραχώρησε στην εταιρεία 857 στρέμματα δημόσιας δασικής έκτασης στη θέση Πλατάνι, η οποία καλύπτεται κυρίως από δάση ελάτης,

- το Δασαρχείο Χαλκίδας παρέσχε άδειαλοτομίας στην εταιρεία, σε αντίθεση με τηνπ' αριθ. 4049/4.11.87 Δασική Απαγορευτική διάταξη του ίδιου Δασαρχείου, βάσει της οποίας απαγόρευε τη βοσκή στο ελατοδάσος της Αγ. Σοφίας προκειμένου να επιτευχθεί η φυσική αναγέννησή του ως το 2007,

- υπάρχει σχετική καταγγελία και προσφυγή των κατοίκων και φορέων της περιοχής στο Συμβούλιο Επικρατείας,

- οι εργασίες της Λάρκο στην περιοχή κατά το διάστημα 1998-99 επέφεραν ζημιές στο οδικό δίκτυο Αγ. Σοφίας Ψαχνών, λόγω της μεταφοράς μεταλλευμάτων και της κίνησης βαρέων οχημάτων σ' αυτόν χωρίς την αποκατάστασή του,

- δημιουργήθηκαν προβλήματα στο οικοσύστημα της περιοχής και ειδικότερα στο δάσος ελάτης, έκταση που προστατεύεται και βάσει του ελληνικού Συντάγματος, καθώς και στην παραλία του Λιμνιώνα στην οποία χύνεται κόκκινη λάσπη γιατί δενπάρχουν εγκαταστάσεις συγκράτησης αποβλήτων, θίγεται τόσο η κτηνοτροφία όσο και ο τουρισμός της περιοχής.

Θα μπορούσε η Επιτροπή να διερευνήσει το θέμα και να εξετάσει ανπάρχουν οι κατάλληλες ΜΠΕ νομοτύπως δημοσιευμένες και αν έχουν ληφθεί τα όποια άλλα μέτρα ορθής εφαρμογής του κοινοτικού δικαίου; Τί μέτρα θα λάβει η Επιτροπή εάν και η ίδια διαπιστώσει παραβάσεις όπως οι προαναφερθείσες της κοινοτικής περιβαλλοντικής νομοθεσίας; Προτίθεται να ζητήσει από τις αρμόδιες ελληνικές αρχές να προβούν στις απαραίτητες ενέργειες και παρεμβάσεις που να αποβλέπουν και στην προστασία των κατοίκων της περιοχής αλλά και στην αποκατάσταση του τοπίου;

(1) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(13 Απριλίου 2000)

Η Επιτροπή δεν είχε πληροφορηθεί τις δραστηριότητες της επιχείρησης Λάρκο στην Εύβοια. Ο τύπος της δραστηριότητας, που περιγράφει το Αξιότιμο Μέλος, περιλαμβάνεται στο παράρτημα ΙΙ της οδηγίας 85/337/ΕΟΚ, όπως τροποποιήθηκε από την οδηγία 97/11/ΕΚ(1).

Η Επιτροπή ως θεματοφύλακας της Συνθήκης θα εξετάσει τον φάκελο για να διασφαλίσει ότι δεν παρεβιάσθη το κοινοτικό δίκαιο κατά την έγκριση, εκ μέρους των ελληνικών αρχών, της μελέτης για την εκτίμηση των επιπτώσεων πουπέβαλε η Λάρκο. Αν η Επιτροπή διαπιστώσει παραβίαση της κοινοτικής νομοθεσίας, θα αποφασίσει κατά πόσον πρέπει να κινήσει διαδικασία επί παραβάσει, βάσει του άρθρου 226 (πρώην άρθρου 169) της Συνθήκης ΕΚ.

(1) Οδηγία 97/11/ΕΚ του Συμβουλίου, της 3ης Μαρτίου 1997, για τροποποίηση της οδηγίας 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 73 της 14.3.1997.